**ITSASONDO. 2023-2027 agintaldia**

**“Itsasondo hobetuz”**

Itsasondo leku ezin hobean kokaturik dagoen herria da: A-1ren alboan, trenbidea, Goierriko beste herri nagusi batzuetatik oso hurbil, lantoki eta enpresak bertatik bertara….bizitzeko herri lasai eta aparta.

Baina abantaila horiek bakarrik ezer gutxitarako balio dute herrian behar bezelako azpiegitura eta zerbitzuak ezartzen ez badira. Eta honetan, asko dauka hobetzeko Itsasondoko herriak.

Horretan ahalegindu nahi degu datozen lau urteotan EAJ-PNVko ordezkariok. Hauek dira agintaldi berrira eskuartean ditugun eta aurre egin nahi diegun erronkak:

1. Industria bultzatu.

EAJ-PNVk beti esan du aberastasuna banatzeko lehendabizi sortu egin behar dela. Itsasondok ere aberastasun hori sortzeko baliabideak baditu. Dauden enpresei, erreztasunak areagotu behar zaizkie beraien egoera berrietara egokitzeko, hutsik dauden lokalak betetzeko enpresa eta udalaren arteko elkarlana bultzatu behar da eta enpresa berriak finkatzeko kokapen berriak bultzatu ere egin behar da.

1. Baserri bideak, ur sarea eta saneamendu sarea hobetu

Baserri bideen konponketa eta mantenu lanarekin jarraitzea ezinbestekoa izango da. Horrekin batera baserrietako ur hornidura eta saneamendu sarea ere hobetu behar da.

1. Herriko irisgarritasuna hobetu

Adineko jendeari eta ezinduei leku publikoetara iristeko eta kalean zehar modu eroso batean ibiltzeko azpiegitura egokitu behar da.

1. Nekazaritza, abeltzantza eta basogintza

Herriko jarduera ekonomikoak izanik, berauek indartzeko neurriak hartuko ditugu. Aralarko artzain eta abeltzainen lan eta bizi baldintzak hobetzeko ahalegina egingo da Mankomunitatearekin elkarlanean. Basogintzari dagokionez, Itsasondok baso sail asko izanik, berau indartu eta baso jabeen aldeko politika bat bultzatuko dugu, errentagarritasuna eta bioaniztasunaren arteko oreka zainduz. Zentzu honetan, Gipuzkoako Foru Aldundiak abian jarri duen BASOTIK fundazioarekin harremana estutuko da herriko baso jabeek Fundazio honek eskeini ditzaken onurataz informatu daitezen

Bestalde, nekazal eta baso lurren mugarriketa digitala bultzatuko da Gipuzkoako Foru Aldundiarekin batera. Modu honetara, nekazal eta baso lurren mugak identifikatu eta digitalki jasoko dira, gero eta ugariagoak diren mugakideen arteko eztabaida eta liskarrak ekidinez.

1. Kultura eta turismoa

Turismo eta kultur ikuspegitik, eskualdeko dinamikekin bat egin behar du Itsasondok, Goierrira bisitan datozen turista eta bisitariek Itsasondo ere bisita leku izan dezaten.

1. Haur eta gaztetxoentzako ekintzak

Itsasondoko haur eta gazteei, bertan jolas egin, bertan kirola egin eta bertan aisia egiteko aukerak eskeini behar zaizkie, hori bai da herrimina eta herriarekiko atxikimendua sendotzen laguntzen duena.

Urte osoko jarduera plangintza aberasgarri bat egitea proposatzen da. Haur eta gazteei eta beraien gurasoei eskainiko zaie egitarau hau diseinatzeko aukera modu partekatu batean.

1. Gizarte Zerbitzuak

Adinekoen zaintza eta zerbitzua ahal bada eta hala nahi duenak,etxean. Eta bestela, bere herrian bertan. Hori da Itsasondoko helduentzat ere nahi deguna eta eskaintzen saiatuko gerana Gipuzkoako Foru Aldundiko Gizarte Politketako departamentuarekin batera: zerbitzu duina, eta bizi diren lekutik ahalik eta gertuen.